**Приложение към Заповед №РД 49 - 236/02.06.2023 г.на министъра на земеделието**

**ПРАВИЛА**

**ЗА ЗАКУПУВАНЕ НА ГОРСКИ ТЕРИТОРИИ ОТ ДЪРЖАВНИТЕ ПРЕДПРИЯТИЯ ПО ЧЛ. 163 ОТ ЗАКОНА ЗА ГОРИТЕ**

**Глава първа**

**ОБЩИ ПОЛОЖЕНИЯ**

**Чл. 1.**С настоящите правила се уреждат условията и редът за закупуване на поземлени имоти в горски територии от държавните предприятия (ДП) по чл. 163 от Закона за горитесъс средства от фонд „Инвестиции в горите“.

**Чл. 2.** Закупуването на поземлени имоти в горски територии от ДП има за цел по-ефективното им управление, стопанисване и опазване.

**Чл. 3.** Закупуванетоот държавните предприятия на поземлените имоти в горски територии, предложени от техните собственици , се осъществява в съответствие с принципите на добро финансово управление, публичност и прозрачност.

**Чл. 4.** Държавните предприятия не закупуват поземлени имоти в горски територии, коитоса:

1. земеделски територии, придобили характеристиките на гора по смисъла на Закона за горите;

2. идеални или реални части от поземлени имоти, горски територии, собственост на физически лица, сдружения, кооперации и ревири;

3. били предмет на договор за замяна между държавата и физически или юридически лица;

4. придобити в резултат на покупко-продажба, замяна или дарения през предходните 4години, считано от датата на публичното оповестяване на стартирането на процедурата;

5. имоти, в които попадат сгради, съоръжения и други, които не са държавна собственост;

6. имоти, собствениците, на които са направили отказ през предходните 12 месеца за продажба на заявени за закупуване от ДП имоти на цена, определена с оценката, изготвена от правоспособен оценител.

**Чл. 5.**(1) Закупуването на поземлени имоти в горски територии от ДП се осъществява в съответствие с планираните за това средства от фонд „Инвестиции в горите” в утвърдения финансов план на ДП за съответната година, информацията за които се публикува на интернет страниците на съответното ДП, държавно горско и държавно ловно стопанство (ДГС/ДЛС).

(2) При необходимост от допълнителни средства от фонд „Инвестиции в горите“ за закупуване на поземлени имоти в горски територии за съответната календарна година, след решение на управителния съвет на съответното предприятие може да се внесе предложение до министъра на земеделието за утвърждаване на изменение на годишния финансов план.

(3) Средствата на фонд „Инвестиции в горите“ се използват за обезпечаванена всички разходи за закупуване на поземлени имоти в горски територии – стойност на имотите, изготвяне на оценки на имотите от независими оценители, местен данък за придобиване, нотариални такси итакса за вписване в Агенцията по вписванията.

**Чл. 6.**Всяко ДП, ДГС/ДЛС, определя отговорни служители, които консултират заинтересованите лица по въпроси, свързани с попълването и подаването на изискуемите документи и тяхното разглеждане, съгласно настоящите Правила. Имената на служителите и телефоните за контакт с тях се публикуват на интернет страниците на съответното ДП, ДГС/ДЛС.

**Глава втора**

**РЕД ЗА РАЗГЛЕЖДАНЕ НА ЗАЯВЛЕНИЯТА**

**Раздел I.  
Общи изисквания към документите и ред за кандидатстване**

**Чл. 7.** (1)Собствениците на горски територии, които желаят да ги предложат за закупуване от ДП, подават заявление по образец – *Приложение № 1*, в ДП или в ДГС/ДЛС, в чиито обхват на дейност се намира поземленият имот. Заявления могат да се депозират и по пощата или чрез куриер целогодишно. Всички постъпили заявления, в ДП или ДГС/ДЛС, се регистрират в деловодния регистър на получателя.

(2) Към заявлението се прилагат следните документи:

1. заверено от заявителякопие на документ за собственост – решение, издадено от общинската служба по земеделие по местонахождението на имота, нотариален акт, договор за доброволна делба;

2. заверено с „Вярно с оригинала“ и подпис от заявителякопие на актуална скица на имота;

3. заверено с „Вярно с оригинала“ и подпис от заявителя копие на актуалноудостоверение за наследници - когато имотът е възстановен на наследниците на починал собственик или при смърт на собственика на имота;

4. заверено с „Вярно с оригинала“ и подпис от заявителя копиена нотариално заверено пълномощно от собственик/собственици - когато заявлението се попълва от името на упълномощено лице от собственика/собствениците;

5. заверено с „Вярно с оригинала“ и печат копие на решение на съответния компетентен орган – в случаите, когато собственик на имота, предложен за продажба, е община или юридическо лице;

(3) Заявлението по ал. 1 се подписва от собственика, респективно от всички съсобственици или упълномощени от тях лица, за които се представя копие на нотариално заверено пълномощно.

(4) С подаването на заявлението заявителят декларира, че няма да извършва ползване на дървесина от насажденията в имота/имотите в периода от подаване на заявлението до сключване на сделка за покупко-продажба или до публикуването на основания/мотиви за отказ за сключване на сделка.

(5)Образецът на заявление, както и документите по ал. 2, които задължително се прилагат към него, се публикуват на интернет страницата на съответното ДП.

**Раздел ІІ.**

**Процедура за разглеждане на подадените заявления за продажба на поземлени имоти в горски територии**

**Чл. 8.** (1) Разглежданетона постъпилите заявления и приложените към тях документи, се извършва в месеца след приключване на всяко тримесечие (първо, второ, трето и четвърто) от комисия, определена със заповед на директора на ДП.

(2) Работата на комисията протича при спазване на сроковете на отделните стъпки на процедурата, посочени в *Приложение № 2*.

**Чл. 9.** (1) Комисията по чл. 8разглежда всички постъпили в срок заявления за съответствие на имотите с изискванията на чл. 4и на приложените документи с изискванията на чл. 7.

(2) Имоти, които не отговарят на изискванията на чл. 4и за които не са представени документите по чл. 7, ал. 2 или представените документи са непълни или нередовни*,* не се допускат до по-нататъшно процедиране.

(3) За всеки имот комисията изисква по служебен път от съответното държавно горско или държавно ловно стопанство таксационните описания на подотделите, включени в имота.

(4) Проверката на обстоятелствата по отношение на това дали имота е бил предмет на замяна се установява след проверка в регистрите на Изпълнителна агенция по горите.

**Чл. 10.** (1) За работата на комисията се изготвя протокол.

(2) В срок до 3 работни дни от съставянето на протокола по ал. 1 на интернет страницата на ДП се публикуват в табличен вид списъци на:

1. допуснатите имоти с информация, която ги идентифицира, както и номера на заявлението от деловодния регистър;

2. недопуснатите имоти и основанията за това, с информация, която ги идентифицира, както и номера на заявлението от деловодния регистър.

(3) С публикуването на информацията по ал. 2 се приема, че собствениците или оправомощените от тях лица са публично уведомени.

**Чл. 11.** (1) ДП възлага на правоспособни оценители, регистрирани по Закона за независимите оценители, да изготвят оценки на всички допуснати поземлени имоти в горски територии по реда на тяхното постъпване и регистриранев деловодния регистър на получателя.

(2) Оценките по ал. 1 се изготвят по реда на чл. 23, ал. 2 от Наредбата за оценка на поземлени имоти в горски територии(обн. ДВ, бр. 63 от 2011 г.) в срок до1 месецот публикуването на списъците по чл. 11 след задължителен оглед на поземления имот. Това изискване се посочва в договора за възлагане на оценката.

(3) Разходите за изготвянето на оценките са за сметка на възложителя.

**Чл. 12.** Преди приемане на оценките по чл. 11 представители на ДП или на съответното ДГС/ДЛС извършват теренна проверка на имотите за установяване на съответствие с описанието на имотите.

**Чл. 13.**В 5-дневен срок след приемането на оценките по чл. 11 на интернет страницата на съответното ДП се публикува информация в табличен вид за стойността на оценените поземлени имоти, съгласно оценката на правоспособния оценител, с идентифициращи ги данни, включително и номера на заявлението от деловодния регистър.

**Чл. 14.**(1) Заявителите на оценените поземлени имоти в горски територии се уведомяват с писмо с обратна разписка или по електронна поща, в зависимост от заявения начин на уведомяване, за стойността на изготвената от независимия оценител оценка на имота/и и се поканват за сключване на договор за покупко-продажба на цената, определена с оценката.

(2) Липсата на отговор до съответното ДП в 14-дневен срок от датата на получаване на поканата по ал. 1 се счита за отказ от сделката за покупко-продажба на поземления/те имот/и.

(3) В случай че купувачът установи, че в периода след извършване на теренната проверка по чл. 12до сключването на сделка за покупко-продажба на имотаима издадено позволително за сеч за имота и е извършено ползване на дървесина в него, ДП има право да откаже да го закупи, за което уведомява писмено заявителя.

**Чл. 15.** (1) С предимство се купуват имоти, граничещи с горски територии - държавна собственост, със защитни и специални функции съгласно чл. 5, ал. 2 от Закона за горите, както и имоти, собственост на физически лица.

(2) От имотите, собственост на общини, с предимство се купуват тези, в които преобладават насаждения с характеристики на "гора във фаза на старост", съгласно определението по т. 43 от §1 от Допълнителната разпоредба на Наредба № 8/2011 г. за сечите в горите.

**Глава трета**

**СКЛЮЧВАНЕ НА ДОГОВОРИ ЗА ПОКУПКО-ПРОДАЖБА НА ГОРСКИ ТЕРИТОРИИ**

**Чл. 16.** Управителният съвет на ДП взема решение за отправяне на предложение до министъра на земеделието за изразходване на средства от фонд „Инвестиции в горите” по чл. 179, ал. 2 от Закона за горите за закупуване на поземлени имоти в горски територии.

**Чл. 17.** (1)Закупуването на поземлени имоти в горски територии от ДП се осъществява със сключването на писмен договор за покупко-продажба в нотариална форма. От страна на купувача договорът се подписва от директора на предприятието или от упълномощено от него лице.Нотариалните такси и таксата за вписване в Агенцията по вписванията се заплащат от страните поравно.Разходите за местен данък за придобиване на имота се заплащат от съответното държавно предприятие.

(2) Договорите по ал. 1 се сключват след решение на министъра на земеделието за разходване на средства от фонд „Инвестиции в горите“ за закупуване на поземлени имоти в горски територии.

**Глава четвърта**

**ОСИГУРЯВАНЕ НА ПУБЛИЧНОСТ НА СДЕЛКИТЕ ЗА ПОКУПКО-ПРОДАЖБА НА ГОРСКИ ТЕРИТОРИИ**

**Чл. 18.** (1) В 14-дневен срок след приключване на процедурата ДП публикува на интернет страницата си информация по общини за единичните цени на 1 дка, на които са сключени договори за закупуване на горски територии от физически лица.

(2) В информацията по ал. 1 се посочва видът на горските територии, стопанският клас, в случай, че те са насаждения, и типа на месторастенето.За имотите, в които попадат цели или части на повече от един подотдели (насаждение или друг вид горска територия), се посочва и площта на всеки подотдел.

Приложение № 1 към чл. 7, ал. 1

**ЗАЯВЛЕНИЕ ЗА ПРОДАЖБА НА ПОЗЕМЛЕН/И ИМОТ/И**

**ДАННИ ЗА СОБСТВЕНИКА / собствениците:**

|  |  |  |  |  |  |  |  |
| --- | --- | --- | --- | --- | --- | --- | --- |
| Име, презиме, фамилия и ЕГН: | | | 1. …..........................................................................................., ЕГН ……………………. 2. ….........................................................................................., ЕГН……………………... 3. ….........................................................................................., ЕГН………...................... 4. …..........................................................................................., ЕГН …………………… 5. …..........................................................................................., ЕГН……………………. 6. ………………………………………………………...……., ЕГН……………………. | | | | |
| Лице за контакт: | | | |  | | | |
| Адрес за кореспонденция: | | | | …................................................................................................................  …................................................................................................................ (гр./село, пощенски код, област, улица №) | | □ | |
| Телефонен номер | | | | ….........................................................................................  (стационарен и/или мобилен): | | | |
| Електронен адрес: | | | | …................................................................................................................. | | | □ |
| *Моля, отбележете предпочитан начин за уведомяване с ✓ или с 🗶:*  **ДАННИ ЗА УПЪЛНОМОЩЕНОТО ЛИЦЕ, в случай, че документите се подават от упълномощено лице** | | | | | | | |
| Име, презиме, фамилия и ЕГН: | | | | ….............................................................................................., ЕГН……………………………. | | | |
| Пълномощно № и дата | | | | …......................................................................................... | | | |
| Име, презиме, фамилия и ЕГН: | | | | ….............................................................................................., ЕГН……………………………. | | | |
| Пълномощно № и дата | | | | …......................................................................................... | | | |
| Име, презиме, фамилия и ЕГН: | | | | ….............................................................................................., ЕГН……………………………. | | | |
| Пълномощно № и дата | | | | …......................................................................................... | | | |
| **ДАННИ ЗА ПОЗЕМЛЕНИТЕ ИМОТИ (ПИ) - ГОРСКИ ТЕРИТОРИИ** | | | | | | | |
|  | № на ПИ, находящ се в земл..... , ЕКАТТЕ...................... | | | | Площ, дка | | |
| 1. | ……………………, земл. гр./с………………………………. ЕКАТТЕ…………… | | | |  | | |
| 2. | ……………………, земл. гр./с……………………………… .ЕКАТТЕ…………… | | | |  | | |
| 3. | ……………………, земл. гр./с………………………………. ЕКАТТЕ…………… | | | |  | | |
| 4. | ……………………, земл. гр./с………………………………. ЕКАТТЕ…………… | | | |  | | |
| 5. | ……………………, земл. гр./с………………………………. ЕКАТТЕ…………… | | | |  | | |
| 6. | ……………………, земл. гр./с………………………………. ЕКАТТЕ…………… | | | |  | | |
| **ПРИЛОЖЕНИ ДОКУМЕНТИ**  (Моля, отбележете приложените към заявлението документи с ✓ или с 🗶 ) | | | | | | | |
| 1. | | Заверено с„Вярно с оригинала“ и подпис от заявителя копие на документ засобственост – решение, издадено от общинската служба по земеделие по местонахождението на поземления имот, нотариален акт, договор за продажба или договор за доброволна делба | | | □ | | |
| 2. | | Заверено с „Вярно с оригинала“ и подпис от заявителя копие на актуална скица на имота | | | □ | | |
| 3. | | Заверено с „Вярно с оригинала“ и подпис от заявителя копие на актуалноудостоверение за наследници – *когато имотът е възстановен на наследниците на починал собственик или при смърт на собственика на имота* | | | □ | | |
| 4. | | Заверено с „Вярно с оригинала“ и подпис от заявителя копие на нотариално заверено пълномощно от собственика/съсобствениците на имота -*когато заявлението се попълва от упълномощено от собственика/собствениците лице;* | | | □ | | |

Декларирам, че няма да се извършва ползване на дървесина в насажденията в имота/ имотите в периода от подаване на заявлението до сключване на сделка за покупко-продажба или до или до публикуването на основания/мотиви за отказ за сключване на сделка. Информиран съм, в случай че се установи, че в периода след извършване на теренната проверка по чл. 12до сключването на сделка за покупко-продажба на имота има издадено позволително за сеч за имота и е извършено ползване на дървесина в него, ДП има право да откаже да го закупи.

**Забележки: 1. Заявлението се подписва от собственика, респективно от всички съсобственици или от упълномощени от тях лица с нотариално заверено пълномощно.**

**2. Документите по т. 1и 2 са задължителни, а тези по т. 3 и 4 – само в посочените случаи.**

Декларирам съгласие за съхранение и обработка на личните ми данни във връзка с процедурата по закупуване на поземлени имоти в горски територии, съгласно разпоредбите на Закона за защита на личните данни.

Запознат/а/ съм с:

* целта и средствата на обработка на личните ми данни;
* доброволния характер на предоставянето на данните;
* правото на достъп и на коригиране на събраните данни.

**Дата: …………………………………**

**Име и подпис на заявителя/ите и/или на упълномощените лица:**

|  |
| --- |
| 1. ………………………………………………………………………………………………………………  2. ………………………………………………………………………………………………………………  3. ………………………………………………………………………………………………………………  4. ………………………………………………………………………………………………………………  5. ……………………………………………………………………………………………………………….  6. ………………………………………………………………………………………………………........... |

Приложение № 2към чл. 8, ал. 2

|  |  |  |
| --- | --- | --- |
| **Срокове на отделните стъпки при провеждането на процедурата за закупуване на горски територии** | | **Срок** |
| 1. | Прием на заявления | Постоянен |
| 2. | Разглеждане на подадените заявления и документи към тях за продажба имоти и обявяване на резултатите | Веднъж на всеки три месеца; три работни дни след изготвяне на протокола |
| 3. | Възлагане и изготвяне на оценка от правоспособни оценители, регистрирани по Закона за независимите оценители, на допуснатите имоти и извършване на оглед на терена | До 1 месец от публикуване на списъка с допуснатите имоти |
| 4. | Публикуване на информация за стойността на оценените поземлени имоти | 5-дневен срок след приемането на оценките по т. 3 |
| 5. | Писмено уведомяване и покана на класираните заявители за сключване на сделка | До 10 работни дни от обявяване на информацията по т. 4 |
| 6. | Сключване на сделките за покупко-продажба на горски територии | До3месецаот датата на получаване на уведомлениетопо т. 5 |